

**Šilalės rajono savivaldybėS ADMINISTRACIJOS**

# DIREKTORIUS

**ĮSAKYMAS**

**DĖL FIZINIŲ ASMENŲ LANKYMOSI MIŠKE APRIBOJIMO**

2017 m. lapkričio 9 d. Nr. DĮV - 1511

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Laukinių gyvūnų naudojimo taisyklių, patvirtintų Lietuvos Respublikos aplinkos ministro ir Valstybinės maisto ir veterinarijos tarnybos direktoriaus 2011 m. birželio 30 d. įsakymu Nr.D1-533/B1-310 „Dėl Laukinių gyvūnų naudojimo taisyklių patvirtinimo“, 13 punktu, atsižvelgdamas į Algirdo Parkausko 2017 m. lapkričio 6 d. prašymą:

1. A p r i b o j u fizinių asmenų lankymąsi 3,80 ha miško plote įrengtame laukinių gyvūnų laikymo aptvare, esančiame Šilalės r. sav., Kaltinėnų sen., Rėzgalių k., 5,09 ha ploto žemės sklype (kadastro Nr.8734/0004:85), dėl miško sklypo naudojimo laukiniams gyvūnams auginti.

2. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus